Visit Sauda

Heimfall 2027 – bandslipp fredag 28. august på Alfred! 🤘
2026-08-28 19:30 (Europe/Oslo) | Alfred, Mogata 3, Sauda, Rogaland, 4200, Norway
Heimfall 2027 – bandslipp fredag 28. august på Alfred! 🤘
Heimfall 2026 over to dager ble en stor suksess, og fredag 28. august avslører Sigbjørn Johnsen Nordvik hvilke band som skal spille på Heimfall Metallfestival 2027.
Publikum inviteres til å bli med når programmet presenteres og de første artistene for neste års festival blir offentliggjort.
📍 Sted: Alfred, 2. etasje
📅 Dato: 28. august
🕢 Tid: Kl. 19.30
Det ligger an til en kveld med spennende avsløringer og topp stemning! 🤘🔥
Følg arrangementet her: https://fb.me/e/dVlSexDD6

🏃 Saudasjøen Rundt – en aktiv ettermiddag for store og små!
2026-09-02 17:00
🏃 Saudasjøen Rundt – en aktiv ettermiddag for store og små!
Onsdag 2. september er det klart for Saudasjøen Rundt – et hyggelig arrangement for både store og små, enten du vil løpe, gå eller bare komme for å heie! 🙌
Det blir flere løyper å velge mellom:
🏃 Hovedløp – 5,3 km
🏃 Mellomløype – 2 km
👧 Barneløp – 1 km
🚶 Hovedløpet kan også gjennomføres som trim.
Start og mål er ved Risvoll skule i Saudasjøen, med parkering på grusbanen nedenfor skolen. På skolen blir det også kafé med kaffe og kaker.
Starttider:
• Barneløp kl. 17.30
• Mellomløype kl. 18.00
• Hovedløp kl. 18.30
Priser:
Aktive: 200 kr
Ungdom: 100 kr
Trim: 100 kr
Mellomløype: 100 kr
Barn: 100 kr
Familie: 300 kr
Det oppfordres til påmelding via Vipps innen tirsdag 01. september kl. 15.00 til Vipps 140911. Merk betalingen med fullt navn, fødselsår og løype.
Det er også mulig å melde seg på fra kl. 17.00 på løpsdagen.
Ta turen til Saudasjøen og bli med på en kjekk og aktiv ettermiddag – enten som deltaker eller tilskuer! 😊
Følg arrangementet her:
https://fb.me/e/7e0lHDsDH

Konsert med Rioter fredag 18. september på Alfred
2026-09-18 19:30 | Alfred, Mogata 3, Sauda, Rogaland, 4200, Norway
Denne kvelden kommer RIOTER fra Karmøy til Alfred!
📍 Hvor: Alfred, 2. etasje
🕢 Når: Kl. 19.30
Bandet med egne ord:
Hentet fra thrashens høyborg på karmøy, leverer RIOTER old school thrash med progressive og tekniske vrier. Tenk Toxik, Forbidden og Annihilator – pakket inn i ungdommelig råskap og teknisk presisjon. Dette er thrash metall slik det skal være – hardtslående, heseblesende og kompromissløst.
Bandet har tidligere blitt kåret til «Månedens norske thrash» av Scream Magazine og spilte på Karmøygeddon Metal Festival i 2026. Med intense liveshow og en scenepersonlighet som oser av 80-tallsnostalgi – komplett med basketballsko, pannelugg og ellevill riffing – er dette definitivt noe å få med seg.
💡Følg arrangement her: https://fb.me/e/4AZRJGAQZ

Sauda Sanitetsforening inviterer til kjoleauksjon 👗
2026-09-25 | Folkets Hus, Skulegata 20, Sauda, Rogaland, 4200, Norway
Sauda Sanitetsforening inviterer til kjoleauksjon, en hyggelig kveld med flotte kjoler, åresalg og sosialt samvær.

Dørene åpner kl. 18.00 for alle som ønsker å se nærmere på kjolene før auksjonen starter. Selve auksjonen starter kl. 20.00.
Inngangsprisen inkluderer velkomstdrink og en smårett.
Overskuddet fra kvelden går til en god sak.
Har du kjoler du ønsker å donere? Sauda Sanitetsforening tar imot kjoler etter ferien. Ta kontakt med Kjersti på telefon 416 39 760.
Følg med på Sauda Sanitetsforenings Facebook-side for oppdateringer.
Kjøp billet her.

Sauda Trekkspillklubb inviterer til 60-årsjubileumskonsert 🪗
2026-09-26 17:00 | Folkets Hus, Skulegata 20, Sauda, Rogaland, 4200, Norway
Sauda Trekkspillklubb markerer 60 år med en hyggelig jubileumskonsert fylt med musikk, historie og lokale innslag.
I tillegg til konsert med Sauda Trekkspillklubb og Saudaspretten, blir det en kort presentasjon av trekkspillklubbens 60-årige historie. Publikum får også oppleve innslag fra lokale musikere og aktører.
Klubben får besøk av Odd Arne Halaas, leder i Norske Trekkspilleres Landsforbund. Han er selv trekkspiller, historieforteller og moromann, og vil bidra til å gjøre kvelden både musikalsk og underholdende.
Velkommen til en varm og trivelig jubileumskveld med Sauda Trekkspillklubb.
Kjøp billett her.

Bia og Honningtyven - Askeladden friteater🐝
2026-10-06 11:00 | Folkets Hus, Skulegata 20, Sauda, Rogaland, 4200, Norway
Bia og Honningtyven – Askeladden Friteater

Askeladden Friteater kommer til Sauda med den nye forestillingen «Bia og Honningtyven» – en morsom, søt og engasjerende historie for hele familien.
Bli med de to små biene Bia og Drone på et spennende eventyr fylt med sang, musikk, humor og ekte spilleglede. En sjarmerende forestilling som byr på både latter og spenning for små og store.
Varighet: ca. 35 minutter
Målgruppe: Barn fra 2 år og familier
Ta med familien og gled dere til en hyggelig teateropplevelse!
Sikre deg billett på saudakultur.no

Oktoberfest 9. og 10. oktober 🎵
2026-10-09 18:00, 2026-10-10 18:00
Oktoberfest 2026 arrangeres 9. og 10. oktober i oppvarmet telt på Rådhusplassen fra kl. 18.00 til 23.00.
Her blir det enkel matservering med smakfull lokalmat, god musikk, allsang og ekte oktoberfeststemning. På scenen står sanggruppa Trøkk, Trekkspillklubben og Sauda Musikklag – klare for å skape liv, latter og fest.
Publikum kan finne fram tyrolerhatt og dirndl og gjøre seg klare for ompa-ompa, allsang, latter og herlig stemning. Dette blir et knallshow med fullt trøkk fra start til slutt.
Velkommen til en uforglemmelig oktoberfest!
Pris per person: 790 kr
Prisen inkluderer matservering og personlig drikkeglass. Kjøp billet her.
Aldersgrense: 18 år

Konsert med Britt-Synnøve Johansen – Kveldslys 🕯️
2026-10-09 19:00 | Folkets Hus, Skulegata 20, Sauda, Rogaland, 4200, Norway
Britt-Synnøve Johansen er den lille kvinnen med den store stemmen – og en formidlingsevne av de sjeldne. Nå kommer hun endelig tilbake til Sauda!
Med seg til Folkets Hus har hun Rasmus Solem på piano, Magnus Rød Haugland på kontrabass og Thorbjørn André Bilstad Olsen på strengeinstrumenter.

januar 2026 ga Britt-Synnøve Johansen ut albumet «Kveldslys». Tittelen setter tonen for musikken: Det går mot kveld og mørket senker seg, men lyset er fortsatt der – lunt, mykt og varmt.

Gjennom karrieren har Britt-Synnøve sunget alt fra Édith Piaf og tango på norsk til egen og andres musikk, alltid med sterke følelser og stor innlevelse. På «Kveldslys» er uttrykket roligere, og tekstene mer modne, vemodige og ettertenksomme – men fortsatt varme og vakre.
«Kveldslys» er et nært, sårt og ærlig album med utgangspunkt i den norske visetradisjonen, samtidig som musikken henter inspirasjon fra franske chansons, jazz og americana.
Gled deg til en stemningsfull konsertopplevelse på Folkets Hus i Sauda.
Kjøp billett på saudakultur.no
Foto: Morten Berentsen

Bønder i Byn 2026 🤠
2026-10-10 | Sauda sentrum
Velkommen til en trivelig dag i byen når bygda kommer på besøk! Denne dagen fylles sentrum med ekte gårdsstemning, aktiviteter for store og små, og massevis av gode smaker fra bygda.

Herborg Kråkevik: Helsing Herborg 🎶
2026-10-29 19:00 | Folkets Hus, Skulegata 20, Sauda, Rogaland, 4200, Norway
Med seg har hun Helge Lilletvedt / Tove Kragset på piano og Torbjørn Økland på gitar og trompet.
I konserten «Helsing Herborg» byr Kråkevik på et variert utvalg fra blant annet Kråkevik songbok, Edith og eg og Herborgs verden.
Publikum kan glede seg til hele spekteret av det Herborg Kråkevik er kjent for – fra inderlige og sterke tolkninger av norske sangskatter til uærbødige parodier og overraskende versjoner av moderne popmusikk.
Herborg Kråkevik er en allsidig sanger og skuespiller, kjent for sin særegne formidlingsevne, sine tolkninger av det klassiske norske sangrepertoaret, store sceneroller og humoristiske parodier.
Gled deg til en nær, varm og underholdende konsertopplevelse i Sauda.

Kjøp billett på saudakultur.no

Konsert med VAMP 🎶
2026-11-07 18:00 | Folkets Hus, Skulegata 20, Sauda, Rogaland, 4200, Norway
Endelig kommer Vamp tilbake til Sauda! Lørdag 7. november står et av Norges mest folkekjære band på scenen på Folkets Hus.
Gjennom mer enn tre tiår har Vamp satt sitt tydelige preg på norsk musikkliv med sin unike kombinasjon av sterke tekster, fengende melodier og rik instrumentering. Poesien står sentralt i bandets uttrykk, og sangene kretser ofte rundt det nære, vakre og utfordrende ved det å være menneske.
Med 18 albumutgivelser, over én million solgte plater og en rekke priser – blant annet fem Spellemannpriser, Prøysenprisen og Medaasprisen – har Vamp for lengst etablert seg som en viktig del av den norske musikkarven.
Publikum kan glede seg til kjente og kjære låter som «Tir n’a Noir», «Månemannen», «Liten fuggel», «Ingeborg», «På bredden» og «13 humler», i tillegg til nyere musikk. Singelen «Pengene eller livet» har allerede fått stor oppmerksomhet, og i oktober slipper bandet sitt nye album Vamp syr ei blonda.
Dette blir en kveld fylt med sterke tekster, musikalsk spilleglede og låter som har funnet veien inn i hjertene til flere generasjoner.
På scenen:
Øyvind Staveland – fele, fløyter, vokal, bratsj og trekkspill
Odin Staveland – trommer, vokal, piano, perkusjon og trekkspill
Jan Toft – vokal og gitar
Lars Eirik Støle – orgel, piano, synther, trekkspill og kor
Kjetil Dalland – bass og kor
Sikre deg billett på saudakultur.no

Konsert - Gitaren til Arne Bendiksen - en musikalsk hyllest med Svein Erik Martinsen 🎸
2026-11-09 18:00
Da gitarist Svein Erik Martinsen fikk overta Arne Bendiksens egen Levin-gitar, oppsto ideen til en helt spesiell konsertforestilling. Gitaren ble gitt videre av sønnen Tore Bendiksen med et ønske om at den fortsatt skulle brukes – ikke ende som et museumsgjenstand.
I denne konserten får gitaren nytt liv på scenen. Sammen med et håndplukket lag av noen av Norges fremste jazzmusikere byr Martinsen på varme, lekne og jazzinspirerte tolkninger av Arne Bendiksens rikholdige musikkarv.
Publikum får høre både kjente klassikere som «Blå Ballong» og «La meg være ung», i tillegg til mindre kjente perler som «Hvem har sagt jeg savner deg».
Forestillingen løfter også frem Bendiksens betydning for norsk musikkhistorie. Han hadde en lang karriere som jazzmusiker, produsent, studioeier og pioner, fra tiden som bassist hos Rowland Greenberg til en sentral rolle i utviklingen av norsk pop og jazz.
Dette blir en personlig og stemningsfull hyllest til Arne Bendiksen, musikken hans og gitaren som fortsatt får klinge videre.
En konsertopplevelse for alle som er glad i norsk musikkhistorie, jazz og gode historier formidlet gjennom musikk.

Solokonsert: Bjørn Tomren prøver så godt han kan 🎵
2026-11-21 19:00 | Folkets Hus, Skulegata 20, Sauda, Rogaland, 4200, Norway
Med sin særegne stemme, store musikalitet og surrealistiske fortellerkunst legger Bjørn Tomren ut på soloturné høsten 2026 – og turen går innom Sauda.
Publikum kan vente seg et repertoar som beveger seg fritt mellom sjangre og uttrykk. Her møtes religiøse folketoner, strupesang, americana, jazz, middelalderballader, jodling, psykedelisk protestmusikk og lavmælte viser som kanskje først treffer deg på vei hjem.
Siden 2019 har Tomren gitt ut tre kritikerroste album. I 2021 ble han en publikumsfavoritt gjennom NRKs «Stjernekamp», før han fulgte opp med omfattende turneer og utsolgte konserthus over hele landet. Den siste tiden har han også markert seg som skuespiller i NRK-serien «Våre beste år».
Bjørn Tomren er kjent for å gå sine egne veier, både på og utenfor scenen. Han er også eventyrer og har gjennomført Norge på langs på flere ulike måter – blant annet i kajakk, til fots, på ski og i robåt. På CV-en står også en kort karriere som klovn.
Resultatet er en konsertopplevelse som er vanskelig å plassere i én boks – varm, underfundig, virtuos, overraskende og helt særegen.
Velkommen til konsert med Bjørn Tomren i Sauda!

Julekonsert: Fredelig jul, Inger Liser Hope med band 🎄
2026-12-17 19:00
Etter seieren i The Voice i 2024 tok Inger Lise Hope Norge med storm. De siste årene har julekonsertene hennes vært så godt som utsolgt over hele landet – og nå kommer hun til Sauda med «Fredelig Jul».
Konserten har utviklet seg til å bli en årlig førjulstradisjon for tusenvis av publikummere. I år er det fjortende gang Inger Lise Hope inviterer inn i sitt stemningsfulle juleunivers, og denne gangen har hun med seg fullt band.
Publikum kan glede seg til et variert repertoar med noen av de vakreste norske og internasjonale julesangene. Her blir det både tidløse klassikere, overraskende musikalske perler og flere av publikums egne favoritter.
«Fredelig Jul» er kjent for sin varme og nære atmosfære, med Inger Lise Hopes sterke stemme i sentrum. Konserten byr på både ro, høytidsstemning og store musikalske øyeblikk – perfekt for å komme i ekte julestemning.
Velkommen til en varm og stemningsfull førjulskveld med Inger Lise Hope i Sauda.

ABBA Tribute show ✨
2027-02-13 19:30 | Folkets Hus, Skulegata 20, Sauda, Rogaland, 4200, Norway
ABBA Tribute Show – Thank You for the Music
Gjør deg klar for en kveld med glitter, dans og udødelige ABBA-klassikere!
ABBA Tribute-bandet inviterer til fest og tar publikum med tilbake til tiden da låter som «Dancing Queen», «Mamma Mia» og «Gimme! Gimme! Gimme!» fylte dansegulvene.
Bandet går på scenen kl. 21.00, og både før og etter konserten sørger DJ Highland for dansemusikk og god stemning.
Det er kun 200 billetter tilgjengelig, så her kan det lønne seg å være tidlig ute.
Aldersgrense: 18 år
Finn frem glitteret og danseskoene – og gled deg til en festkveld med ABBA!
Sikre deg billett på saudakultur.no
